
142                                                            DR.30.10.2018                                                                                                                          

 
 Datuk Alexander Nanta Linggi [Kapit]: Datanglah. Sila sebab dalam pepatah Melayu, 
“Tidak kenal maka tidak cinta” bagaimana hendak mengetahui keadaan dan kawasan-
kawasan sebagainya kalau Yang Berhormat belum sampai ke sana lagi ya. Saya jemputlah.  

Jadi, yang saya tahu sudah diluluskan untuk pelaksanaan juga, sebatang jalan dari 
Nanga Tada ke SK Nanga Beguang asalnya 11 kilometer dan selepas itu ia dipanjangkan 
beberapa kilometer lagi sehingga 17 kilometer keseluruhannya. Bagaimana dengan status 
projek ini? Ya, terima kasih. 

 Tuan Sivarasa Rasiah: Ya, terima kasih Yang Berhormat Kapit atas jemputan. Ya, 
memang saya belum ke Sarawak lagi sebab untuk sembilan tahun saya dilarang oleh 
Kerajaan Negeri Sarawak untuk masuk. 

 Datuk Alexander Nanta Linggi [Kapit]: Kalau datang pun you tidak boleh buat 
apa-apa. Sekarang Yang Berhormat Timbalan Menteri banyak kuasa. 

 Tuan Sivarasa Rasiah: Akan tetapi sekarang mungkin kemasukan saya ke 
Sarawak tidak akan dihalang lagilah ya. [Ketawa] Baik, tetapi saya ambil maklum hujah-hujah 
yang disebut tadi oleh Yang Berhormat Kapit berdasarkan angka yang disebut iaitu hanya 
lebih kurang 50 kilometer lagi sahaja. 

■2200 

 Kos dari perspektif Yang Berhormat Kapit, kos ini adalah lebih kurang RM70 juta ya. 
Jadi saya akan ambil maklum dan kita akan bawa hujah ini kepada Kementerian Hal Ehwal 
Ekonomi dan juga EPU untuk dipertimbangkan. okey.  

 Seterusnya saya beralih ke soalan daripada Yang Berhormat Julau yang bertanya 
tentang masalah bekalan kualiti dan tekanan air di Julau, Mas Gading, Kapit dan kawasan 
Parlimen pedalaman yang lain di Sarawak. Ini secara umum tetapi saya akan jawab ini, sebab 
ini terpakai kepada kawasan-kawasan lain juga.  

 Tuan Yang di-Pertua, untuk makluman Yang Berhormat Julau, penyediaan bekalan 
air adalah di bawah tanggungjawab pihak berkuasa air negeri termasuklah penyediaan 
sumber air, pembinaan loji rawatan air, pembinaan paip utama serta penyelenggaraan dan 
pengoperasian. Peranan Kementerian Luar Bandar adalah membuat sambungan paip 
retikulasi daripada paip utama ke rumah-rumah penduduk di luar bandar.  

 Saya jawab ini sebab inilah satu kekeliruan yang biasa diulang iaitu Kementerian 
Luar Bandar dianggap bertanggungjawab untuk kualiti, tekanan air dan sebagainya. Itulah di 
bawah tanggungjawab pihak berkuasa air negeri.  

 Walau bagaimanapun, kementerian juga turut melaksanakan projek naik taraf atau 
membina baharu loji rawatan air secara case-by-case basis di kawasan luar bandar bagi 
memastikan sistem retikulasi yang dipasang dapat berfungsi dengan baik. Sistem retikulasi 
yang dilaksanakan oleh kementerian ini adalah mengambil kira permintaan air semasa dan 
masa hadapan iaitu sehingga 25 tahun serta bentuk muka bumi kawasan berkenaan. Oleh 
itu, sistem yang dibangunkan sewajarnya cukup untuk menampung permintaan air di 
kawasan projek bagi 25 tahun akan datang.  

Untuk makluman Dewan ini, bagi bekalan air luar bandar sepanjang tempoh RMKe-
11 tahun 2016 hingga tahun 2018, sebanyak RM405.74 juta telah diperuntukkan bagi 
pelaksanaan 38 projek bekalan air luar bandar di negeri Sarawak. Nilai kos keseluruhan bagi 
38 projek tersebut adalah sebanyak RM1.8 bilion dengan anggaran sasaran 15,000 buah 
rumah. Daripada 38 projek tersebut, lima projek adalah dalam peringkat pelaksanaan, tujuh 
projek dalam proses untuk ditender, 15 projek dalam peringkat reka bentuk dan 11 projek 
perlu dibuat pelantikan semula perunding. 

 Saya beralih sekarang, Tuan Yang di-Pertua, kepada soalan daripada Yang 
Berhormat Tuaran yang bertanya tentang status bekalan air di Parlimen Tuaran yang telah 
diluluskan peruntukan RM30 juta.  

 Timbalan Yang di-Pertua [Dato' Mohd Rashid Hasnon]: Yang Berhormat Tuaran 
tidak ada. 

 Tuan Sivarasa Rasiah: Kalau Yang Berhormat tidak ada, saya jawab secara 
bertulislah untuk kawasan dia. Sekarang saya jawab kepada soalan yang dibangkitkan oleh 
Yang Berhormat Kalabakan yang bertanya tentang beberapa projek pembangunan luar 
bandar di kawasan beliau.  



Datuk Alexander Nanta Linggi [Kapit]: Datanglah. Sila sebab dalam pepatah Melayu, "Tidak kenal maka tidak cinta" bagaimana hendak mengetahui keadaan dan kawasan- kawasan sebagainya kalau Yang Berhormat belum sampai ke sana lagi ya. Saya jemputlah. Jadi, yang saya tahu sudah diluluskan untuk pelaksanaan juga, sebatang jalan dari Nanga Tada ke SK Nanga Beguang asalnya 11 kilometer dan selepas itu ia dipanjangkan beberapa kilometer lagi sehingga 17 kilometer keseluruhannya. Bagaimana dengan status projek ini? Ya, terima kasih. Tuan Sivarasa Rasiah: Ya, terima kasih Yang Berhormat Kapit atas jemputan. Ya, memang saya belum ke Sarawak lagi sebab untuk sembilan tahun saya dilarang oleh Kerajaan Negeri Sarawak untuk masuk. Datuk Alexander Nanta Linggi [Kapit]: Kalau datang pun you tidak boleh buat apa-apa. Sekarang Yang Berhormat Timbalan Menteri banyak kuasa. Tuan Sivarasa Rasiah: Akan tetapi sekarang mungkin kemasukan saya ke Sarawak tidak akan dihalang lagilah ya. [Ketawa] Baik, tetapi saya ambil maklum hujah-hujah yang disebut tadi oleh Yang Berhormat Kapit berdasarkan angka yang disebut iaitu hanya lebih kurang 50 kilometer lagi sahaja. #2200. Kos dari perspektif Yang Berhormat Kapit, kos ini adalah lebih kurang RM70 juta ya. Jadi saya akan ambil maklum dan kita akan bawa hujah ini kepada Kementerian Hal Ehwal Ekonomi dan juga EPU untuk dipertimbangkan. okey. Seterusnya saya beralih ke soalan daripada Yang Berhormat Julau yang bertanya tentang masalah bekalan kualiti dan tekanan air di Julau, Mas Gading, Kapit dan kawasan Parlimen pedalaman yang lain di Sarawak. Ini secara umum tetapi saya akan jawab ini, sebab ini terpakai kepada kawasan-kawasan lain juga. Tuan Yang di-Pertua, untuk makluman Yang Berhormat Julau, penyediaan bekalan air adalah di bawah tanggungjawab pihak berkuasa air negeri termasuklah penyediaan sumber air, pembinaan loji rawatan air, pembinaan paip utama serta penyelenggaraan dan pengoperasian. Peranan Kementerian Luar Bandar adalah membuat sambungan paip retikulasi daripada paip utama ke rumah-rumah penduduk di luar bandar. Saya jawab ini sebab inilah satu kekeliruan yang biasa diulang iaitu Kementerian Luar Bandar dianggap bertanggungjawab untuk kualiti, tekanan air dan sebagainya. Itulah di bawah tanggungjawab pihak berkuasa air negeri. Walau bagaimanapun, kementerian juga turut melaksanakan projek naik taraf atau membina baharu loji rawatan air secara case-by-case basis di kawasan luar bandar bagi memastikan sistem retikulasi yang dipasang dapat berfungsi dengan baik. Sistem retikulasi yang dilaksanakan oleh kementerian ini adalah mengambil kira permintaan air semasa dan masa hadapan iaitu sehingga 25 tahun serta bentuk muka bumi kawasan berkenaan. Oleh itu, sistem yang dibangunkan sewajarnya cukup untuk menampung permintaan air di kawasan projek bagi 25 tahun akan datang. Untuk makluman Dewan ini, bagi bekalan air luar bandar sepanjang tempoh RMKe- 11 tahun 2016 hingga tahun 2018, sebanyak RM405.74 juta telah diperuntukkan bagi pelaksanaan 38 projek bekalan air luar bandar di negeri Sarawak. Nilai kos keseluruhan bagi 38 projek tersebut adalah sebanyak RM1.8 bilion dengan anggaran sasaran 15,000 buah rumah. Daripada 38 projek tersebut, lima projek adalah dalam peringkat pelaksanaan, tujuh projek dalam proses untuk ditender, 15 projek dalam peringkat reka bentuk dan 11 projek perlu dibuat pelantikan semula perunding. Saya beralih sekarang, Tuan Yang di-Pertua, kepada soalan daripada Yang Berhormat Tuaran yang bertanya tentang status bekalan air di Parlimen Tuaran yang telah diluluskan peruntukan RM30 juta. Timbalan Yang di-Pertua [Dato' Mohd Rashid Hasnon]: Yang Berhormat Tuaran tidak ada. Tuan Sivarasa Rasiah: Kalau Yang Berhormat tidak ada, saya jawab secara bertulislah untuk kawasan dia. Sekarang saya jawab kepada soalan yang dibangkitkan oleh Yang Berhormat Kalabakan yang bertanya tentang beberapa projek pembangunan luar bandar di kawasan beliau.